**ΘΕΜΑ:** Οικονομική Προσφορά με ελλιπές Ποινικό Μητρώο

Ημ/νία υποβολής: ***14/11/2022***

**Ερώτηση:** Παρακαλώ πολύ, όπως μας απαντήσετε στο κάτωθι: Έχουμε προβεί στη διαδικασία ανάθεσης προμήθειας ΙΧ. για την υπηρεσία & εκκρεμεί να μας αποσταλεί αντίγραφο ποινικού μητρώου ενός μέλους του Διοικητικού Συμβουλίου (μας είχε σταλεί με την οικονομική προσφορά 11/10/2022,  **μηδενικό αντίγραφο ποινικού μητρώου αλλά με ημερομηνία έκδοσης 7/6/2022**)

Η πρόσκληση υπογραφής σύμβασης με ημερομηνία 27/10/2022, λήγει το  
εικοσαήμερο αύριο 16/11/2022.

Τι μπορούμε να κάνουμε αν δεν μας σταλεί καινούργιο αντίγραφο  ποινικού  
μητρώου, για να μην ακυρωθεί η ανάθεση;

**Απάντηση :**

Για την απόδειξη της μη συνδρομής ενός εκ των λόγων αποκλεισμού ενός οικονομικού φορέα από τη συμμετοχή σε διαδικασία σύναψης σύμβασης, σύμφωνα με την παρ. 1 του ***άρθρου 73 του Ν. 4412/2016***, πριν την υπογραφή της σύμβασης ζητάμε να μας προσκομίσουν απόσπασμα ποινικού μητρώου.

Σας στέλνω συνημμένα σχετικά αρχεία αφενός με όλες τις προβλέψεις του Ν. 4412/2016 αφετέρου με την σχετική Νομολογία

Όμως, σε αντίθεση με τις ανωτέρω προβλέπεις, Το *Κλιμ.Τμ.7 του Ελ.Συν με την Πράξη αρ. 293/2017* απαντά στο ερώτημα τι γίνεται σε περίπτωση που ο ανάδοχος προσκομίσει απόσπασμα ποινικού μητρώου, υπογραφεί η σύμβαση και εκ των υστέρων διαπιστωθεί ότι η έκδοση του ποινικού μητρώου ήταν 4 μήνες πριν την υπογραφή της σύμβασης (δηλαδή δεν ήταν σε ισχύ) και προσκομίσει νέο λευκό ποινικό μητρώο με ημερομηνία μεταγενέστερη της σύμβασης. Σύμφωνα με την ανωτέρω αναφερομένη Πράξη – ***την οποία προφανώς μπορείτε να επικαλεσθείτε:***

*«Ο λόγος διαφωνίας πρέπει να απορριφθεί, διότι* ***η παραβίαση*** *του άρθρου 12. Β.2.α.* ***περί υποχρέωσης προσκόμισης αποσπάσματος ποινικού μητρώου έκδοσης εντός του τελευταίου τριμήνου από την πρόσκληση υποβολής δικαιολογητικών κατακύρωσης, κρίνεται μη ουσιώδης*** *εν προκειμένω, δεδομένου ότι αφενός προσκομίσθηκε αρχικά απόσπασμα ποινικού μητρώου, έστω και προγενέστερης του τριμήνου έκδοσης, αφετέρου ο ανάδοχος υπέβαλε συμπληρωματικά το 185271/13.7.2017 αντίγραφο ποινικού μητρώου».*

***Απόφαση 107/2022 ΑΕΠΠ***

Οι διαδικαστικού χαρακτήρα πράξεις του σταδίου ελέγχου των δικαιολογητικών κατακύρωσης του προσωρινού αναδόχου, όπως η πρόσκληση προς τον προσωρινό ανάδοχο για την προσκόμιση των προβλεπόμενων στη διακήρυξη δικαιολογητικών κατακύρωσης ή η πρόσκληση συμπλήρωσης τυχόν ελλειπόντων δικαιολογητικών ή και η τυχόν χορήγηση παράτασης της προθεσμίας προσκόμισής τους, δεν είναι δεκτικές αυτοτελούς προσβολής με προδικαστική προσφυγή, δεδομένου ότι δεν επηρεάζουν άμεσα την οριστική έκβαση του διαγωνισμού και, επομένως, δεν έχουν εκτελεστό χαρακτήρα. Ενδεχόμενες δε πλημμέλειες της διαδικασίας που προηγείται της έκδοσης της κατακυρωτικής απόφασης προβάλλονται παραδεκτώς επ’ ευκαιρία προσβολής, με προδικαστική προσφυγή, της απόφασης κατακύρωσης.